Document ID: 31985D0056

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Δεκεμβρίου 1984
για την έγκριση τροποποίησης του προγράμματος που αφορά τις εγκαταστάσεις μεταποίησης και εμπορίας προϊόντων του τομέα των ζώντων ζώων στην Ελλάδα, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ελληνική γλώσσα είναι το μόνο αυθεντικό)
(85/56/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την κοινή δράση για τη βελτίωση των όρων μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (2), και ιδίως το άρθρο 5,
Εκτιμώντας:
ότι, στις 3 Μαΐου 1984, ελληνική κυβέρνηση ανακοίνωσε τροποποίηση του προγράμματος που αφορά τις εγκαταστάσεις μεταποίησης και εμπορίας προϊόντων του τομέα των ζώντων ζώων στην Ελλάδα, που εγκρίθηκε με την απόφαση της Επιτροπής της 22ας Ιουνίου 1982 (3)·
ότι η τροποποίηση αυτή αποβλέπει στην ενημέρωση του προγράμματος αυτού, ιδίως όσον αφορά το παραγωγικό δυναμικό και την προβλεπόμενη γεωγραφική κατανομή του, καθώς και την επέκταση του προγράμματος έως το 1987·
ότι το τροποποιημένο πρόγραμμα περιλαμβάνει τα στοιχεία που αναφέρονται στο άρθρο 3 παράγραφοι 1 και 4 του κανονισμού (ΕΟΚ) αριθ. 355/77·
ότι η έγκριση της τροποποίησης του αναφερθέντος προγράμματος δεν επηρεάζει τις αποφάσεις που πρέπει να ληφθούν δυνάμει του άρθρου 14 του κανονισμού (ΕΟΚ) αριθ. 355/77 σχετικά με την κοινοτική χρηματοδότηση των προγραμμάτων του εν λόγω τομέα, ιδίως για να ελεγθεί αν η επί τόπου εγκατάσταση νέων παραγωγικών μονάδων είναι αιτιολογημένη και αν αξασφαλίζεται η οικονομική αποδοτικότητα των παραγωγικών αυτών μονάδων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνεται η τροποποίηση του προγράμματος που αφορά τις εγκαταστάσεις μεταποίησης και εμπορίας προϊόντων του τομέα των ζώντων ζώων στην Ελλάδα, η οποία ανακοινώθηκε στις 3 Μαΐου 1984 από την ελληνική κυβέρνηση, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 19 Δεκεμβρίου 1984.

Labels: 18
17
19
6